Alan Ewen Donald

Alan Ewen Donald (født 5. mai 1931 i Inverurie i Skottland, død 14. juli 2018) var en britisk diplomat som blant annet var ambassadør til Indonesia og Kina.

Liv og virke

Bakgrunn
Alan Ewen Donald var barn av Robert T. Donald og Louise Turner. Han ble utdannet ved Aberdeen Grammar School, Fettes College, så Trinity Hall (BA, LLM) i Cambridge.

Han giftet seg med Janet Hilary Therese Blood i 1958.

Karriere
Etter militærtjeneste ved Royal Horse Artillery 1949–50 gikk han inn i den britiske utenrikstjeneste i 1954. Hans posteringer var i Beijing 1955–57, hjemme ved utenriksministeriet 1958–61, til delegasjonen til NATO i Paris 1961–64 og så igjen i Beijing 1964–66. Han var postert hjemme 1967–71. Så var han i Athen 1971–73 og deretter politisk rådgiver til guvernøren i Hongkong 1974–77.

Han var så ambassadør til Zaire, Kongo-Brazzaville, Burundi og Rwanda fra 1977 til 1980. Etter fire år hjemme var han ambassadør til Indonesia 1984–88.

Han var ambassadør ril Folkerepublikken Kina 1988–91.

Senere hadde han ledende verv i næringslivet: China Fund Inc. (NY), 1992–2003, HSBC China Fund Ltd, 1994–2004, J.P. Morgan Fleming Asian Investment Trust Ltd, 1997–2001 (Fleming Far Eastern Investment Trust, 1991–97) og China Association, 2003–08.

Æresbevisninger
 Følgesvenn av Sankt Mikaels og Sankt Georgs orden (CMG), 1979.
 Kommandørridder av Sankt Mikaels og Sankt Georgs orden (KCMG), 1988.
 Æresdoktor i juss ved University of Aberdeen, 1991.

Referanser

Kilder
DONALD, Sir Alan (Ewen), Who's Who 2014, A & C Black, 2014 (online edition, Oxford University Press, 2014)

Eksterne lenker
A despatch by Donald, headed "First Impressions of Indonesia", is included in The Spanish Ambassador's Suitcase: Stories from the Diplomatic Bag by Matthew Parris (Penguin, 2012, )
A despatch by Donald, headed "China: Valedictory Despatch", is included in Parting Shots by Matthew Parris (Penguin, 2011, )

Britiske diplomater
Britiske ambassadører
Britiske ambassadører til Kina (Folkerepublikken)
Ambassadører til Indonesia
Personer fra Aberdeenshire
Sankt Mikaels og Sankt Georgs orden